Elutasította az Országgyűlés mezőgazdasági bizottsága a Sallai R. Benedek LMP-s képviselő a kötelező kamarai tagság eltörléséről szóló, és a növényfajta-oltalomból eredő díjfizetési kötelezettség „igazságosabbá tételére irányuló” törvénymódosító javaslatainak tárgysorozatba vételét. Font Sándor, a bizottság fideszes elnöke szerint ugyanakkor mindkét kérdéskör érdemes a továbbgondolásra
A meggyidény elején vagyunk, de sokan azt fontolgatják, hogy le se szedik a meggyet – hangzott el a NAIK Gyümölcstermesztési Kutatóintézet hagyományos érdi cseresznye és meggy fajtabemutatóján és tanácskozásán. A most megajánlott ár ugyanis csak a betakarítási költséget fedezné.
A tagállamok agrártárcáinak június elejétől kötelezően közzé kell tenniük az agrártámogatások kedvezményezettjeinek nevét, a támogatás összegét, annak leírását és az intézkedés jellegét is. Egyedül az évi 1250 eurós támogatásban részesülő kistermelők mentesülnek az átláthatósági követelmény alól.
Többmilliárdos kárt okozott a szatmári jégverés
Az előzetes felmérések szerint több mint 5,6 milliárd forintos kárt okozott az egy héttel ezelőtti jégverés huszonkét szatmári, erdőháti és tiszaháti településen – mondta Tilki Attila, a térség fideszes országgyűlési képviselő a megyei önkormányzat vezetőivel közösen tartott sajtótájékoztatón. A külterületi gyümölcsösökben, szántóföldi növénykultúrákban és takarmánynövényekben 5 milliárd, a belterületen lévő gyümölcsösökben és veteményekben 636 millió forintnyi a kár.
144. oldal / 151